પ્રાચીન સમયમાં લાકડામાંથી વજનદાર છત્રી બનાવવામાં આવતી તેના પર કેનવાસ લગાવવામાં આવતું.ધીમે ધીમે જરૂરિયાત મુજબ તેમાં ફેરફાર થતા ગયા. ત્યારબાદ ફેશન અને જરૂરિયાત મુજબ ડિઝાઇન પણ બદલાવા લાગી. ધીમેધીમે લાંબી છત્રીની ફેશન આવી ત્યારબાદ ડબલ ફોલ્ડ છત્રી આવી પણ તે પવન સામે ટકી શકતી ન હતી ત્યારબાદ પર્સમાં રહી શકે તેવી થ્રી ફોલ્ડ છત્રીઓ બજારમાં આવી અને આજે તો તડકામાં કલર બદલાય તેવા પ્રકારની છત્રી પણ ઉપલબ્ધ છે. નાના બાળકોની નાની સાઈઝ,તેમને ગમે તેવા કાર્ટૂન,ચિત્રો અને કલરફુલ છત્રી મળે છે તો મહિલાઓ માટે ફ્લાવર પ્રિન્ટ અને મનગમતા આછા અને મનમોહક રંગોમાં મળે છે.હવે તો પુરુષોમાં પણ આવી રંગબેરંગી છત્રીનો ક્રેઝ છે.